**Kyle Turris** (s. 14. elokuuta 1989 New Westminster, Brittiläinen Kolumbia, Kanada) on kanadalainen uransa päättänyt jääkiekkoilija, joka edusti viimeksi NHL-joukkue Edmonton Oilersia. Turris on pelipaikaltaan keskushyökkääjä. Hänen vahvuuksiinsa kuuluu peliäly, maalintekotaidot, pelinrakentaminen, kahden suunnan pelaaminen ja luistelu. Turrisin heikkouksiin kuuluu fysiikan puute ja ruuhkatilanteiden välttäminen. Hän laukoo oikealta.

Pelaajauransa päätettyään Turris on valmentanut BCHL junioriliigan Coquitlam Express joukkuetta.

Ura
---

### Seuraura

Turris NHL-joukkue Phoenix Coyotesin harjoituksissa syyskuussa 2010.
Turris pelasi vuodet 2005–2007 BCHL-joukkue Burnaby Expressissä. Hänet valittiin kauden 2005–2006 päätteeksi Coastal Divisionin parhaaksi tulokkaaksi ja palkittiin Bruce Allison Memorial Trophylla. Turris oli tehoilla 36+36=72 joukkueen toiseksi paras maalintekijä ja kolmanneksi paras pistemies. Hän voitti kauden päätteeksi BCHL:n mestaruuden ja vei Expressin Royal Bank Cupiin, jonka finaalissa Turris onnistui tekemään kypärätempun SJHL-joukkue Yorkton Terriersiä vastaan. Express voitti Royal Bank Cupin. Kaudella 2006–2007 Turris voitti 66 osumallaan koko BCHL:n maalipörssin ja sijoittui 121 tehopisteellään pistepörssissä toiseksi Victoria Grizzliesin Tyler Bozakin jälkeen. Hänet valittiin kauden päätteeksi Coastal Divisionin arvokkaimmaksi pelaajaksi.

NHL:n kykyjenetsijäpalvelu listasi Turrisin Pohjois-Amerikassa pelaavista pelaajista ensimmäiseksi koko NHL:n varaustilaisuuteen 2007. Phoenix Coyotes varasi hänet lopulta kolmantena pelaaja yhdysvaltalaisten Patrick Kanen ja James van Riemsdykin jälkeen. Turris siirtyikin kaudeksi 2007–2008 Wisconsinin yliopistojoukkueeseen. Hän oli tehoilla 11+24=35 joukkueen paras pistemies ja syöttäjä. Turris jakoi WCHA:n pistepörssin kahdeksannen sijan Minnesotan yliopiston Blake Wheelerin kanssa ja valittiin sarjan tulokkaiden tähdistökentälliseen. Maaliskuussa 2008 hän teki kolmivuotisen tulokassopimuksen Phoenix Coyotesin kanssa. Turris teki NHL-debyyttinsä jo samana keväänä, jolloin hän pelasi kolme NHL-ottelua tehden yhden syöttöpisteen. Turris pelasi ensimmäisen NHL-ottelunsa 3. huhtikuuta 2008 Dallas Starsia vastaan, jolloin hän sai jääaikaa 19.28 minuuttia ja yhden kahden minuutin jäähyn.

Kaudeksi 2008–2009 Turris siirtyi Phoenix Coyotesin organisaatioon. Hän pelasi tulokaskautensa NHL:ssä ja teki 63 runkosarjaottelussa tehot 8+12=20. Turrisin NHL-uran avausmaali syntyi 12. lokakuuta 2008 vieraissa Anaheim Ducksin Jean-Sébastien Giguèren taakse. Hän pelasi kauden aikana myös kahdeksan AHL-ottelua San Antonio Rampagen riveissä, jossa Turris pelasi kokonaan kauden 2009–2010. Hän oli joukkueen paras syöttäjä ja toiseksi paras pistemies Brett MacLeanin jälkeen tehoilla 24+39=63. Kaudesta 2010–2011 Turris pelasi taas suurimman osan NHL:n puolella.

Kesällä 2011 Turris ajautui sopimuskiistoihin Coyotesin kanssa. Häneltä jäi pelaamatta kuusi viikkoa kauden 2011–2012 alusta. Turris teki lopulta kaksivuotisen sopimuksen Phoenixin kanssa marraskuun lopulla. Hän pelasi joukkueessa kuusi ottelua, kunnes Turris kaupattiin Ottawa Senatorsiin vaihdossa David Rundbladiin ja toisen kierroksen varausoikeuteen kesälle 2012. Hän pääsi pelaamaan Senatorsissa kakkosylivoimaa ja teki koko kauden aikana yhteensä 55 runkosarjaottelussa NHL:n yhden kauden piste-ennätyksensä tehoilla 12+17=29. Elokuussa 2012 Turris teki viisivuotisen ja 17,5 miljoonan dollarin arvoisen jatkosopimuksen joukkueen kanssa.

Lokakuussa 2012 Turris teki työsulun ajan kestävän sopimuksen SM-liigajoukkue Oulun Kärppien kanssa. Hänet hankittiin joukkueeseen ykkössentteriksi Pohjois-Amerikkaan palanneen Jussi Jokisen tilalle. Turris palasi kuitenkin joulukuussa kotimaahansa Kanadaan henkilökohtaisiin syihin vedoten.

Lokakuussa 2020 Predators osti ulos Turrisin sopimuksen, josta oli jäljellä vielä neljä kautta. Sen jälkeen Turris teki vapaana agenttina kaksivuotisen sopimuksen Edmonton Oilersin kanssa. Sopimuksen cap hit on 1,65 miljoonaa dollaria.

### Maajoukkueura

Turris pelasi alle 20-vuotiaiden MM-kilpailuissa vuonna 2008, jolloin hän voitti maailmanmestaruuden ja oli Kanadan paras pistemies tehoilla 4+4=8. Turris pelasi myös alle 18-vuotiaiden MM-kilpailuissa vuonna 2007. Hän edusti myös vuonna 2006 Canada Pacificin joukkuetta alle 17-vuotiaiden World Hockey Challengessa ja Canada Westiä alle 19-vuotiaiden World Junior A Challengessa. Turris voitti jälkimmäisestä turnauksesta kultaa, voitti pistepörssin tehoilla 5+6=11 ja valittiin turnauksen arvokkaimmaksi pelaajaksi.

Muuta
-----

Turris pelasi myös 15-vuotiaaksi asti lacrossea, jota hänen isänsä Bruce pelasi ammatikseen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | Grandview Steelers | PIJHL | 30 | 13 | 20 | 33 | – | 12 | 3 | 6 | 9 | – |
| 2005–2006 | Burnaby Express | BCHL | 57 | 36 | 36 | 72 | 32 | 20 | 10 | 13 | 23 | 6 |
| 2006–2007 | Burnaby Express | BCHL | 53 | 66 | 55 | 121 | 83 | 14 | 12 | 14 | 26 | 16 |
| 2007–2008 | Univ. of Wisconsin | NCAA | 36 | 11 | 24 | 35 | 38 | – | – | – | – | – | JMM | 7 | 4 | 4 | 8 | 2 |
|  | Phoenix Coyotes | NHL | 3 | 0 | 1 | 1 | 2 | – | – | – | – | – |
| 2008–2009 | San Antonio Rampage | AHL | 8 | 4 | 3 | 7 | 6 | – | – | – | – | – |
|  | Phoenix Coyotes | NHL | 63 | 8 | 12 | 20 | 21 | – | – | – | – | – |
| 2009–2010 | San Antonio Rampage | AHL | 76 | 24 | 39 | 63 | 60 | – | – | – | – | – |
| 2010–2011 | San Antonio Rampage | AHL | 2 | 0 | 1 | 1 | 2 | – | – | – | – | – |
|  | Phoenix Coyotes | NHL | 65 | 11 | 14 | 25 | 16 | 4 | 1 | 2 | 3 | 2 |
| 2011–2012 | Phoenix Coyotes | NHL | 6 | 0 | 0 | 0 | 4 | – | – | – | – | – |
|  | Ottawa Senators | NHL | 49 | 12 | 17 | 29 | 27 | 7 | 1 | 2 | 3 | 2 |
| 2012–2013 | Kärpät | SM-liiga | 21 | 7 | 12 | 19 | 24 | – | – | – | – | – |
|  | Ottawa Senators | NHL | 48 | 12 | 17 | 29 | 24 | 10 | 6 | 3 | 9 | 13 |
| 2013–2014 | Ottawa Senators | NHL | 82 | 26 | 31 | 57 | 39 | – | – | – | – | – | MM | 8 | 3 | 3 | 6 | 2 |
| 2014–2015 | Ottawa Senators | NHL | 82 | 24 | 40 | 64 | 36 | 6 | 1 | 1 | 2 | 18 |
| 2015–2016 | Ottawa Senators | NHL | 57 | 13 | 17 | 30 | 32 | – | – | – | – | – |
| 2016–2017 | Ottawa Senators | NHL | 78 | 27 | 28 | 55 | 47 | 19 | 4 | 6 | 10 | 25 |
| 2017–2018 | Ottawa Senators | NHL | 11 | 3 | 6 | 9 | 2 | – | – | – | – | – | MM | 4 | 1 | 1 | 2 | 0 |
|  | Nashville Predators | NHL | 65 | 13 | 29 | 42 | 24 | 13 | 0 | 3 | 3 | 6 |
| 2018–2019 | Nashville Predators | NHL | 55 | 7 | 16 | 23 | 33 | 6 | 1 | 1 | 2 | 2 | MM | 10 | 4 | 6 | 10 | 8 |
| 2019–2020 | Nashville Predators | NHL | 62 | 9 | 22 | 31 | 22 | 4 | 0 | 0 | 0 | 0 |
| 2020–2021 | Edmonton Oilers | NHL | 27 | 2 | 3 | 5 | 10 | – | – | – | – | – |
| 2021–2022 | Edmonton Oilers | NHL | 23 | 1 | 3 | 4 | 4 | – | – | – | – | – |
| 14 kautta | yhteensä | NHL | 776 | 168 | 256 | 424 | 343 | 69 | 14 | 18 | 32 | 68 |

Lähteet
-------

* Kyle Turris The Internet Hockey Databasessa (englanniksi)
* Kyle Turris Legends of Hockey -sivustolla (englanniksi)
* Kyle Turris *Elite Prospects*. Everysport Media Group AB.  (englanniksi)

### Viitteet

1. ↑  Kyle Turris – Kärpät – SM-LIIGA – Jatkoaika.com – Kaikki jääkiekosta Jatkoaika.com. Viitattu 13.10.2012.
2. ↑  Player Bio – Kyle Turris (englanniksi)
3. ↑  Kyle Turris at eliteprospects.com *www.eliteprospects.com*. Viitattu 18.5.2023. (englanniksi)
4. 1 2 3  HockeyDB
5. 1 2 3  EliteProspects
6. ↑  Legends of Hockey
7. ↑  Wood, Dan: Ducks take another misstep in home opener  12.10.2008. ANAHEIM:  The Orange County Register. Viitattu 13.10.2012. (englanniksi)
8. ↑  Coyotes end Turris drama, trade forward to Senators *The Sports Network*.  17.12.2011. Bell Media.  Arkistoitu 7.1.2012. Viitattu 26.12.2011. (englanniksi)
9. ↑  Beauchemin jatkaa Anaheimissa, Ponikarovski New Jerseyhin  21.1.2012. Jatkoaika.com. Viitattu 13.10.2012.
10. 1 2  Onnela, Janne: Lacrosse-pelaajasta Kärppien ykkössentteriksi  11.10.2012. Jatkoaika.com. Viitattu 13.10.2012.
11. ↑  Senators sign forward Kyle Turris to five-year contract extension  29.8.2012. OTTAWA:  National Hockey League. Viitattu 11.12.2012. (englanniksi)
12. ↑  Senators-hyökkääjä Kyle Turris Kärppiin  6.10.2012. Jatkoaika.com. Viitattu 13.10.2012.
13. ↑  Turris palaa Kanadaan  8.12.2012. Jatkoaika.com. Viitattu 11.12.2012.
14. ↑
15. ↑

Kanadan joukkue – Jääkiekon MM-kilpailut 2018
1 DiPietro |
3 Edmundson |
5 Ekblad |
6 Pulock |
7 Eberle |
8 Turris |
10 Schenn (**A**) |
11 Pageau |
12 Bailey |
13 Barzal |
17 Schwartz |
18 Dubois |
21 Jost |
25 Nurse |
27 Murray |
30 McElhinney |
35 Kuemper |
44 Vlasic |
52 Chabot |
53 Horvat |
55 Parayko |
72 Beauvillier |
90 O’Reilly (**A**) |
93 Nugent-Hopkins |
97 McDavid (**C**) |
Valmentaja Bill Peters

Kanadan joukkue – Jääkiekon MM-kilpailut 2019
4 Fabbro |
5 Myers |
7 Couturier (**A**) |
10 Jost |
14 Henrique |
16 McCann |
17 Strome |
18 Dubois |
19 Turris (**C**) |
21 Joseph |
23 Reinhart |
25 Nurse |
27 Theodore |
28 Severson |
29 Blackwood |
30 Murray |
31 Hart |
39 Mantha |
51 Stecher |
59 Bertuzzi |
61 Stone (**A**) |
62 Montour |
71 Cirelli |
72 Chabot |
81 Marchessault |
Valmentaja Alain Vigneault